alexandrainst/scandi-wiki huggingface dataset:
Raske Menn

Raske Menn er en norsk humortrio bestående av Calle Hellevang-Larsen, Anders Hoff og Øyvind Rafto.

Raske Menn debuterte på Ole Bull Teater i Bergen med The Fast Show i 2003. Showet ble i en periode på 5 år spilt omkring 500 ganger for  publikummere. Raske Menn ble i 2005 kåret til årets nykommer under Komiprisen 2005. I 2009 satte de opp forestillingen Show 2 & 3. Under Komiprisen 2010 ble Raske Menn belønnet med publikumsprisen årets morsomste.

Trioen har medvirket i en rekke TV-programmer, og i 2007 hadde den sin egen TV-serie Snabbgrabbar med Raske Menn på TVNorge. I 2012 opptrådte de med 20.00 med Raske Menn på TV 2. Raske Menn har gjennom snart 20 år spilt omkring 900 forestillinger med sine tre sceneshow. 17. februar 2022 har Raske Menn premiere på sitt fjerde sceneshow «Raske Menn - 19-års jubileumsshow» på Chat Noir i Oslo.

Show 
 The Fast Show, 2003–2008 - 300 000 solgte billetter.
 Show 2 & 3, 2009–2012 - 150 000 solgte billetter.
 90 minutter på 80 minutter, 2015-2017 - 150 000 solgte billetter.
 Calle & Vidar Sammen igjen. For første gang sammen, (Calle) Latter 2019.
 Truls Svendsen Fra Æ til Å (Anders og Øyvind produsent) 2019-
 19-års jubileumsshow, 2022-, premiere Chat Noir Oslo februar 2022.

Filmografi 
 Elias og Kongeskipet (2006)
 Turbo (2013)

TV-serier 
 Snabbgrabbar med Raske Menn (TVNorge) 2007.
 Komiker i arbeid (TV 2) 2011 (Anders).
 20.00 med Raske Menn  (TV 2), 2012.
 I kveld med Ylvis (5 sesonger) 2011, 2013-2016 Calle.
 Wipeout (3 sesonger) 2010-2014, Anders og Øyvind.
 Killer Karaoke, TVNorge, 2013 Anders og Øyvind.
 Den jævla naboen,TV3, 2016, Øyvind.
 Kongen på haugen, TV3, 2015, Øyvind.
 Mandagsklubben, TVNorge, 2017, Calle.
 Teenage boss, NRK 2017, Anders.
Praktisk Info, TVNorge 2017-2018, Calle.
Skal vi danse, TV2 2017-2021, Anders.
Den du veit, TV2 2021, Anders
Alle mot alle, TVNorge 2021, Calle

DVD 
 Elias og Kongeskipet (2006)
 Snabbgrabbar med Raske Menn (2007)
 Raske menn – Fastest Hits (2008)
 Turbo 2013

YouTube 
Danglebærsangen: 7,5 millioner avspillinger.
Verdenshistorien på 5 minutter: 4 millioner avspillinger.
Rødhette og Ulven: 3,8 millioner avspillinger.
Mamma og pappa snakk: 1 million avspillinger.

Priser 
 Komiprisen 2005, årets nykommer, NRK1.
 Årets TV-nykommer, Se & Hør 2007.
 Komiprisen 2010, Publikumsprisen årets morsomste, NRK1.
 Komiprisen, I kveld med Ylvis.
 Gullruten nominasjon, Kongen på haugen 2016.
 Komiprisen 2016, 90 minutter på 80 minutter, nominasjon.

Eksterne lenker 
 
 Raske Menn på TV2

Norske humorgrupper
Norges Bygdekvinnelag

Norges Bygdekvinnelag er en organisasjon som arbeider for å styrke interessene til kvinner og lokalsamfunn i Norge. Organisasjonen ble opprettet som Norges Bondekvinnelag i 1946 i en fisjonering fra Norges Bondelag og samlet den gang fylkesvise bondekvinnelag. Organisasjonen tok det nåværende navnet i 2002.

Bygdekvinnelaget har 14 000 medlemmer i over 450 lokallag og 18 fylkeslag. Landsmøtet er høyeste besluttende organ og sentralstyret har ansvar for organisasjonens drift. Norges Bygdekvinnelags administrasjon har fem ansatte på kontoret i Oslo

Bygdekvinnelagets visjon er å være en møteplass for aktive kvinner. Sentralt i organisasjonen står arbeidet for å formidle og bevare norske mattradisjoner og sunn matglede. Organisasjonens lokal- og fylkeslag har blant annet gitt ut flere bøker om lokale mattradisjoner, og i 2017 lanserte organisasjonen også nettsiden norsktradisjonsmat.no, hvor oppskrifter og mattradisjoner fra hele landet er samlet.

Norges Bygdekvinnelag er spesielt opptatt av kvinner som har tilknytning til primærnæringene. De er også del av en internasjonal bevegelse gjennom medlemskap i Associated Country Women of the World.

Styreleder fra 2020 er Jorun Henriksen fra Frogn. Blant tidligere styreledere finner vi Kathrine Kleveland fra Holmestrand.

Eksterne lenker 
 
 Norges Bygdekvinnelags nettsider om norsk tradisjonsmat

Norske organisasjoner
Etableringer i 1946
Detlev Buck

Detlev Buck (født 1. desember 1962 i Bad Segeberg) er en tysk skuespiller, manusforfatter, produsent og filmregissør.

Han bor i Berlin og har datteren Bernadette Sophie Buck (f. 1986).

Filmografi 
 1984: Erst die Arbeit und dann? (regissør, manusforfatter, skuespiller)
 1986: Normal bitte (regissør)
 1987: Worauf wir abfahren (regissør)
 1987: Eine Rolle Duschen (regissør, klipper)
 1988: Was drin ist (regissør)
 1990: Alles offen (skuespiller)
 1990: Hopnick (regissør, manusforfatter, skuespiller)
 1990: Schwarzbunt Märchen (regissør, produsent, klipper, fotograf)
 1991: Karniggels (regissør, manusforfatter)
 1992: Kinderspiele (skuespiller)
 1993: Wir können auch anders (regissør, manusforfatter, skuespiller)
 1994: Alles auf Anfang (skuespiller)
 1995: Bismarckpolka (skuespiller)
 1995: Küß mich (skuespiller)
 1995: Unter der Milchstraße (skuespiller)
 1995: Der Elefant vergißt nie (regissør, manusforfatter)
 1996: Männerpension (regissør, manusforfatter, skuespiller)
 1997: Nackt im Cabrio (skuespiller)
 1998: Lift (skuespiller)
 1998: Candy (skuespiller)
 1998: Liebe deine Nächste (regissør, manusforfatter, skuespiller)
 1999: Aimée und Jaguar (skuespiller)
 1999: Sonnenallee (produsent, manusforfatter, skuespiller)
 1999: Der Große Bagarozy (skuespiller)
 2000: Flashback - Mörderische Ferien (skuespiller)
 2000: Fernes Land Pa-Isch (skuespiller)
 2000: LiebesLuder (regissør, manusforfatter, skuespiller)
 2001: Kuscheldoktor (skuespiller)
 2002: Platzangst (skuespiller)
 2002: Blue Moon (skuespiller)
 2003: Herr Lehmann (skuespiller)
 2003: Mein Name ist Bach (skuespiller)
 2004: Nacktschnecken (skuespiller)
 2004: Liebe süß-sauer – Die Verlobte aus Schanghai (skuespiller)
 2005: NVA (produsent, skuespiller)
 2005: Kabale und Liebe (produsent, skuespiller)
 2006: Knallhart (regissør)

Referanser

Eksterne lenker 
 

Tyske regissører
Tyske skuespillere
Personer fra Kreis Segeberg
Fødsler i 1962
Roewe

Roewe (kinesisk: 荣威; pinyin: Róngwēi) er et kinesisk bilmerke eid av Shanghai Automotive Industry Corporation (SAIC) som produserer Roewe 750, som er en videreføring av Rover 75. Ettersom SAIC kun kjøpte fabrikken og ikke navnet, måtte de skifte navnet på bilmerket.

Shanghai
Kinesiske bilprodusenter
Selskaper etablert i 2007
2007 i Kina
Ishockey-EM 1924

Ishockey-EM 1924 var det niende europamesterskapet i ishockey som ble arrangert av det Internasjonale Ishockeyforbundet (IIHF). Mesterskapet ble for første gang arrangert i Italia og kampene ble spilt i Milano fra 14. til 17. mars.   

Seks lag deltok, det ble først spilt gruppespill med tre lag i hver pulje. Vinneren av gruppene møttes i en final om europamesterskapet.

Gruppe A

Resultat

Tabell

Gruppe B

Resultat

Tabell

Finale

Medaljer

Kilder 
 Resultater www.hockeyarchives.info

Ishockey-EM
Internasjonale mesterskap i 1924
Internasjonale mesterskap i Italia
1924 i Italia
Ishockey i 1924
Ishockey i Italia
Sigurd Wongraven

Sigurd «Satyr» Wongraven (født ) er en norsk black metal-musiker.

Biografi 
Wongraven ble medlem av det norske black metal bandet Satyricon i 1991, like etter at bandet bytta navn fra «Eczema», og har vært medlem frem til i dag. Han er bandets vokalist, rytmegitarist og låtskriver. Han har også vært aktiv i andre prosjekter som Darkthrone, Eibon, Storm, Thorns, Wongraven og Black Diamond Brigade. Han eier plateselskapet Moonfog Productions.

I 2010 etablerte han seg som vinprodusent ved å gi ut sin første vin. I 2012 startet han selskapet Wongraven Wines.

Han giftet seg 19. juli 2015 med danseinstruktør og personlig trener Malin Wongraven.

Band 
 1991: Satyricon, vokalist og gitarist
 1994: Wongraven, gitarist, bassist og vokalist
 1994: Storm, gitarist, bassist og vokalist
 1999: Eibon, gitarist
 1998: Thorns, vokalist

Gjesteartist  
 1994: Darkthrone, vokalist

Kilder 
 Metal Storm
 Satyricon medlemmer

Referanser

Eksterne lenker 
 
 
  
 

Heavy metal-vokalister
Norske black metal-musikere
Norske folk metal-musikere
Satyricon-medlemmer
Ishockey-EM 1925

Ishockey-EM 1925 var det tiende europamesterskapet i ishockey som ble arrangert av det Internasjonale Ishockeyforbundet (IIHF). Mesterskapet ble for annen gang arrangert i Tsjekkoslovakia og kampene var tenkt å spilles i hovedstaden Praha men på grunn av mildvær ble kampene flyttet opp til Høye Tatra i Tatrafjellene.

Fire lag deltok og det ble spilt en enkeltserie der alle lagene møttes en gang.

Resultat

Tabell

Medaljer

Kilder 
 Resultater www.hockeyarchives.info

Ishockey-EM
Internasjonale mesterskap i 1925
Internasjonale mesterskap i Tsjekkoslovakia
Sport i Tsjekkoslovakia i 1925
Ishockey i 1925
Ishockey i Slovakia
Tryland kraftverk

Tryland kraftverk er et vannkraftverk i Lindesnes kommune i Agder.

Kraftverket utnytter et fall på 132 meter fra Aklandstjørn og er et elvekraftverk med begrenset magasinkapasitet. Inntaket ligger i Krosstjørna og det er tre større magasiner her: Sundsvatn (331,02 moh.), Eptevatn (231,92 moh.) og Lelandsvatn (195,79 moh.). Magasinene har et samlet volum på 27,5 mill. m³. Etter at vannet har vært brukt i kraftverket renner det ut i elven Audna.

Samlet effekt fordelt på to turbiner er 4,5 MW og midlere årsproduksjon er på 23,6 GWh.

Produksjonen startet i 1922. Vannet ledes i en 375 meter lang rørgate fra inntaket til kraftstasjonen.

Kraftstasjonen er en monumental bygning tegnet av arkitektene Helberg og Dahl. I 2009-2010 ble kraftverket restaurert og delvis tilbakeført til slik det så ut da det var nytt. Dører, vinduer og pynt på toppen av de to små takene er nå slik de så ut i 1923.

Kraftverket eies av Agder Energi.

Referanser

Kilder
 
 NVE vannkraftdatabase
 Agder Energi

Småkraftverk i Agder
Kraftverk i Lindesnes
Agder Energi
Audnavassdraget
Kraftverk etablert i 1922
Snø den gamle

Snø (norrønt:Snær, «snø», også som Snjó, «snø», senere også referert til som Snø den gamle, Snjór in gamli eller Snær in gamli) er en jotne, og representerer en form for eldre naturguddom som synes å være en personifisering av snø, og som er vagt definert i norrøn mytologi. Han er sønn av Jokul eller Froste, og far til Torre («barfrost»), døtrene (gygrene) Fonn («snøfonn »), Mjoll («fint snøfokk»), og Driva («snødrev»), som alle synes å være aspekter av Snøs personifisering. I senere redegjørelser på 1200-tallet blir han forsøkt forklart som evhemerisme som en av de mytiske norske kongene, foruten også som en konge i Finland.

Senere kilder 
I Orknøyingenes saga fra 1200-tallet er Snø den gamle en sønn av Froste, sønn av Kåre (Kári, «vindgufs»), sønn av Fornjot (Fornjótr). Kåre var bror til Le (Æge) og Loge, også naturguddommer som rådde henholdsvis for vinden, havet og ilden.

I teksten Hvordan Norge ble bygd (norrønt: Hversu Nóregr byggðist), som er bevart i Flateybok, er Snø sønn av Jokul (Jǫkull, «is», «istapp»), sønn av nevnte Kåre, sønn av Fornjot. Teksten nevner også i forbifarten, når den forteller om Snøs fjerne etterkommer Halvdan den gamle (norrønt: Hálfdanr gamli), at Snø ble 300 år gammel.

I begge de to ovennevnte tekstene er Snøs sønn Torre. Hvordan Norge ble bygd oppgir også tre døtre: Fonn (norrønt Fǫnn), Mjoll (norrønt: Mjǫll) og Driva (norrønt: Drífa). Den legendariske Sturlaugs saga fra 1300-tallet (i seksjon 22) gjør Snø til konge av Finnmark og hans datter Mjoll flyr gjennom luften.

I den første delen av Snorre Sturlasons Ynglingesaga i Heimskringla fortelles en senere tilskrivelse hvor Snø er gjort til konge av Finland og hvor han får besøk av Uppsalakongen Vanlande og denne giftet seg med Snøs datter Driva. Om våren forlot Vanlande Finland og kom ikke tilbake. Driva fødte Vanlandes sønn Visbur (norrønt: Vísbur) som senere ble sendt til Svitjod (norrønt: Svíþjóð).

Dansk tradisjon 
Snø er i en muligens annen eller beslektet tradisjon en legendarisk dansk konge som nevnes i Annales Ryensis, seksjon 14 og i Lejrekrøniken (Chronicon Lethrense), seksjon 5, mellom kongedømmene til Helge og Rolf Krake.

Saxo Grammaticus i hans latinske Gesta Danorum plasserer kongedømmet til Snø langt senere i dansk historie, og forteller om ham i bok VIII blant de konger som styrte etter at Harald Hildetann var død. Her blir Snø framstilt som den rettmessige konge av Danmark og sønn av kong Sivald.

Referanser

Eksterne lenker 
 Frá Fornjóti ok hans ættmönnum: Hversu Noregr Byggðist, norrøn tekst
 Frá Fornjóti ok hans ættmönnum: Fundinn Noregr, norrøn tekst
 Ynglinga-soga, norrøn tekst
 Om kong Torre og torreblot før og nå

Jotner

fi:Snaer
Høylandsfoss kraftverk

Høylandsfoss kraftverk  er et  vannkraftverk i elven Fedaelva i Kvinesdal kommune i Agder.

Kraftverket utnytter et fall på 54 meter fra Høylandsbotn som reguleres mellom 77 og 73 moh. Kumlevollvatnet er også magasin og det reguleres mellom 111 og 109 moh mens Sandvatnet reguleres mellom 303 og 296 moh.

Produksjonen startet i 1948 med utvidelser i 1957 og 1985.  Vannet ledes i en 730 meter lang tunnel fra inntaket til kraftstasjonen.

Det er installert tre turbiner på totalt 7,5 MW og midlere årsproduksjon er på 35,3 GWh.

Kraftverket eies av Agder Energi.

Ett av aggregatene havererte i mars 2000. Det ble gitt konsesjon for å utvide kraftverket ved å erstatte det ødelagte agreggatet med et nytt og større. Samlet effekt skal da bli 9,5 MW. Det er pr mars 2020 usikkert om dette er gjennomført.

Referanser

Kilder
 
 NVE vannkraftdatabase
 Agder Energi

Småkraftverk i Agder
Kraftverk i Kvinesdal
Agder Energi
Kraftverk etablert i 1948
Jarfjordgneis

Jarfjordgneis er en bergart av typen  migmatitt, og migmatittiske gneiser er de eldste bergartene vi har i Norge. Jarfjordgneis, også kalt humpegneis har fått sitt navn etter funnstedet på fjellknausen Hompen ved Vintervollen i Jarfjord og var fram til 2019 det eldste daterte steinfunnet i Norge. Da geologer undersøkte denne bergarten i 1990 fant de ut av grunnfjellet her er 2 900 millioner år gammelt. Bergartene tilhører Øst-Finnmarks grunnfjellsområde.

Referanser

Sør-Varanger
Bergarter
Troms og Finnmarks geologi
Kvinesdal kraftverk

Kvinesdal kraftverk  er et  vannkraftverk i Kvinesdal kommune i Agder.

Kraftverket utnytter et fall på 278 meter fra Stampetjønna(lokalt kun benevnt som Inntakskummen) Vannet ledes i en 800 meter lang rørgate fra inntaket til kraftstasjonen.

Installert effekt er 1,3 MW fra en peltonturbin, og midlere årsproduksjon er på 6 GWh.

Produksjonen startet i 1918. Ny kraftstasjon ble satt i drift i 2006. Den gamle kraftstasjonen  med alt utstyr er tatt vare på.

Kraftverket eies av Agder Energi.

Referanser

Kilder
 
 NVE vannkraftdatabase
 Agder Energi

Småkraftverk i Agder
Kraftverk i Kvinesdal
Agder Energi
Kvinavassdraget
Kraftverk etablert i 1918
Kraftverk etablert i 2006
Wengen

Wengen er en landsby i kommunen Lauterbrunnen i Berner Oberland i det sentrale Sveits. Landsbyen har rundt 1100 helårlige innbyggere. Innbyggertallet øker til 5 000 om sommeren og til 10 000 i toppsesongen for skiturisme om vinteren. Wengen er mest kjent for det årlige utforrennet i Lauberhorn.

Historie 
Wengen ble første gang nevnt i offisielle dokumenter i 1268. Opprinnelsen til navnet er ukjent.

Stedet var opprinnelig et jordbrukssamfunn. De første turistene begynte å komme til fjellandsbyen først på 1800-tallet. En av de første besøkende var Felix Mendelssohn. Det første hotellet åpnet i 1859, og turismen økte kraftig etter byggingen av Wengernalpbahn på 1890-tallet. I tillegg til hoteller finnes mange leiligheter til leie for turister både sommer og vinter.

Siden 1930 har det berømte Lauberhornrennet blitt holdt i Wengen. Løpene består vanligvis av et utforrenn, et slalåmrenn, og en kombinasjon. I tillegg til at det er et av de teknisk mest krevende utforrennene er Lauberhorn det lengste løpet i FIS World Cup. En gjennomsnittlig world cup-deltaker fullfører den 4 455 meter lange løypa på rundt 2 minutter og 30 sekunder. Toppfarten som oppnås ved Haneggschuss er den høyeste i World Cup.

Administrativ tilhørighet  
Sammen med landsbyene Mürren, Isenfluh, Gimmelwald, Stechelberg og Lauterbrunnen danner Wengen kommunen Lauterbrunnen.

Transport 
Wengen er et av svært få bilfrie feriesteder i Europa. Dog finnes det noen få elektriske kjøretøyer for taxitransport til og fra jernbanestasjonen.

Landsbyen er tilgjengelig enten via jernbanen Wengernalpbahn fra Lauterbrunnen eller fra Grindelwald ved å skifte tog i Kleine Scheidegg, eller via taubane ned fra Männlichen på Luftseilbahn Wengen-Männlichen. 

Jernbanen fra Lauterbrunnen til Wengen går daglig fra tidlig om morgenen til sent om kvelden, og er den travleste delen av Wengernalpbahn. Det er rundt 40 daglige avganger fra Lauterbrunnen til Wengen. Hver avgang kan bestå av opp til 4 separate tog, som følger tett på hverandre.

Oppover tar reisen rundt 14 minutter, og nedover rundt 17 minutter. Turen nedover tar lengre tid ettersom de stopper på midtpunktet ved Wengwald for at togene nedenfra kan passere dem på vei til Wengen uten å stoppe. Alle togene bruker nå den mindre bratte, men noe lengre ruten via Wengwald. 

All frakt til Wengen blir levert via jernbanen fra Lauterbrunnen til et depot under passengerterminalen, og avfall fra landsbyen blir også returnert med jernbanen.

Taubanen Luftseilbahn Wengen-Männlichen er i drift bare i turistsesongen.

Rekreasjon 
Wengen er internasjonalt kjent for å arrangere Lauberhornrennene, og ligger også på ruten til Jungfrau Maraton.

Det finnes mange aktiviteter som er åpen for besøkende, også for de som ikke står på ski. Selv om skiturisme er hovedaktiviteten i Wengen, vil gjennomsnittsturisten sannsynligvis ikke kjede seg. Foruten ishaller som tilbyr både skøyteidrett og curling, finnes det tallrike turstier gjennom områdets vakre landskap.

Bildegalleri

Referanser

Eksterne lenker 
 
 Wengens nettsted
 Turistinformasjon  
  Bernhard Russi kjører utførløypa i Lauberhorn - Sveitsisk fjernsyn

Byer i Sveits
Bern (kanton)
Ciudad del Carmen

Ciudad del Carmen er en by den meksikanske delstaten Campeche. Byen var forholdsvis liten frem til 1970 da Pemex oppdaget petroleum i regionen.

Referanser 

Carmen, Ciudad del

da:Carmen (kommune)
Menneskenes barn

Menneskenes barn er en dystopisk thriller fra 2006 regissert av Alfonso Cuarón. Den er løst basert på P.D. James' roman med samme navn, og Clive Owen spiller protagonisten Theo.

Filmen ble nominert til tre Oscar for «beste adapterte manus»,«beste fotografering» og «beste klipping» under den 79. Oscar-utdelingen.

Handlingsreferat 
I 2027, etter 18 år med global menneskelig infertilitet, er sivilisasjonen på randen av utryddelse. Storbritannia, den eneste stabile nasjonen i verden med en fungerende regjering har blitt fullstendig oversvømt av asylsøkere og innvandrere fra resten av verden. Storbritannia har blitt en politistat og det britiske militæret anholder ulovlige innvandrere over en lav sko. Theo Faron (Clive Owen) blir kidnappet av en militant gruppe, The Fishes, som kjemper for asylsøkernes rettigheter. Lederen deres viser seg å være hans ekskone Julian Taylor, som han ble separert fra da sønnen deres døde under en influensa-pandemi i 2008. Julian tilbyr Theo penger for å skaffe papirer for en ung flyktning ved navn Kee. Theo skaffer de riktige papirene fra en fetter som er byråkrat. Kee kan likevel ikke reise noen steder uten ledsager, så Theo godtar å eskortere Kee i bytte mot mer penger. De reiser mot kysten til en båt som venter på dem litt utenfor kysten.

De blir overfalt av en væpnet gruppe, og Julian blir skutt og drept. The Fishes dreper to politimenn som stopper bilen deres før de stikker av og søker tilflukt i et trygt hus. Kee avslører at hun er gravid, og at hun er den eneste gravide kvinnen igjen på jorden. Påfølgende natt overhører Theo en samtale mellom flere medlemmer av The Fishes og han oppdager at Julians død egentlig ble arrangert av dem, slik at de kunne bruke Kee og barnet som politisk verktøy under en kommende revolusjon mot myndighetene. Theo vekker Kee og de stjeler en bil og rømmer til Theos venn Jasper Palmer (Michael Caine), som tar seg av sin kone, en tidligere journalist som ble katatonisk etter å ha blitt brutalt torturert flere år tidligere. The Fishes finner huset de gjemmer seg i og Jasper blir igjen for å stoppe dem, og Theo blir forskrekket vitne til at the Fishes dreper Jasper.

Før de rekker frem til kysten føder Kee en liten jente. Dagen etter får Theo og Kee vite at en krig har brutt ut mellom den britiske hæren og flyktningene med støtte fra The Fishes. Midt i kampene mellom hæren og flyktningene blir Kee og babyen tatt til fange av The Fishes. Theo sporer dem opp til en leilighet som er under kraftig angrep fra militæret, og han får henne ut. Overveldet av det nyfødte barnet blir det en midlertidig stopp i kampene, og de unnslipper. De kommer seg over i en båt, og ser på at Royal Air Force bomber flere bygninger på land. Det viser seg at Theo ble skadet i kamphandlingene. Kee forteller at hun vil kalle barnet sitt Dylan, etter Theos avdøde sønn. Theo dør av skadene i det ett skip nærmer seg gjennom tåken og redder dem.

Skuespillere

Eksterne lenker 
 
 

Britiske science fiction-filmer
Dystopiske filmer
Postapokalyptiske filmer
Filmer basert på bøker
Filmer fra 2006
Engelskspråklige filmer
Rognes stasjon

Rognes stasjon er en ubetjent jernbanestasjon på Rørosbanen ved Rognes i Midtre Gauldal kommune i Trøndelag fylke. Stasjonen ble åpnet under navnet Rognæs i 1876, som var ett år før hele strekningen av Rørosbanen stod ferdig, og stasjonebygningen ble oppført året etter med tegninger av Peter Andreas Blix. Stasjonen fikk den nåværende navneformen i 1894. 

Den 24. august 1940 ble hele stasjonsområdet og mye av jernbanesporet i dalføret Gauldalen rammet av flom i Gaula på grunn av langvarig regnvær, noe som førte til at hele stasjonsområdet falt i elva. En ny stasjon ble derfor bygget om lag 400 meter lenger sør i 1945 etter tegninger av NSB Arkitektkontor, og denne var betjent frem til 1958 da den ble nedlagt for all trafikk.

I 1974 ble Rognes stasjon nedgradert til en holdeplass, og den nåværende holdeplasen ble oppført rundt 200 meter lenger sør for stasjonen i 1974. Den tidligere stasjonsbygningen eies i dag av private og benyttes til boligformål. Rognes ligger 95,9 meter over havet mens avstanden til Oslo S er på 498,36 km.

Litteratur

Eksterne lenker 

Jernbanestasjoner på Rørosbanen
Jernbanestasjoner i Trøndelag
Jernbanebyggverk i Midtre Gauldal
Jernbanestasjoner åpnet i 1876
1876 i Norge
Bygninger tegnet av Peter Andreas Blix
Sagefossen kraftverk (Flekkefjord)

Sagefossen kraftverk tidligere Sagefossen kraftstasjon  er et vannkraftverk i Kvinesdal kommune i Agder. Sagefossen er ett av de første elektrisitetsverk som ble igangsatt i Norge. Det ligger ved Fedafjorden og får vann fra nedbørsområdet Fosselandsheia. Kraften derfra sørget for at Flekkefjord fikk virksomt gatelys som by nr. 2 i Norge.

Kraftverket utnytter et fall på 104 meter fra Sagevann til sjøen. Nedslagsfeltet er på 16,3 km² og normalårlig tilsig  er på 25 millioner m³.

Samlet magasinvolum er 6 104 millioner m³ fordelt på 6 regulerte magasiner. I tillegg er det noen mindre uregulerte vann.

Installert effekt er 3 MW  med en francisturbin og midlere årsproduksjon er på 5,7 GWh.

Produksjonen startet 9. januar 1901 med et aggregat på 140 kW. Kraftstasjonen var forberedt for 3 maskiner og aggregat 2 kom i drift i 1912 og aggregat 3 i 1930. Samlet installert ytelse var da 1275 kVA. Kraften ble ført frem til Flekkefjord via en 5000 volt vekselstrøm kraftlinje. Kraftstasjonen ble modifisert i 1988 da et nytt stort aggregat ble installert til erstatning for de tre gamle. Vannet ledes i en 436 meter lang glassfiber rørgate på fundamenter i dagen fra inntaket til kraftstasjonen.

Opprinnelig var det borgere av Flekkefjord som fikk satt kraftverket i drift, gjennom Flekkefjord Elektrisitetsverk som også sto for linjenett og fordeling. Da dette ble for lite, bygde man ut Høylandsfoss kraftverk (1948) som lå i daværende Feda kommune (nå Kvinesdal). Linjene ble etter hvert samkjørt med Vest-Agders øvrige kraftselskaper som ble slått sammen til Agder Energi.

Kraftverket eies av E-Co Energi.

Referanser

Kilder
 
 NVE vannkraftdatabase
 Hafslund E-CO

Småkraftverk i Agder
Kraftverk i Kvinesdal
Hafslund E-CO Vannkraft
Kraftverk etablert i 1901
Kraftverk etablert i 1988